CELEX: 32012R0106
Language: hu
Date: 2012-02-07 00:00:00
Title: A Bizottság 106/2012/EU végrehajtási rendelete ( 2012. február 7. ) egyes áruk Kombinált Nómenklatúra szerinti besorolásáról

9.2.2012   
            
            
               HU
            
            
               Az Európai Unió Hivatalos Lapja
            
            
               L 36/23
            
         A BIZOTTSÁG 106/2012/EU VÉGREHAJTÁSI RENDELETE
   (2012. február 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fémből készült, tárcsa alakú eszköz, melynek átmérője körülbelül 8 cm, vastagsága 2 cm (úgynevezett „kerek dőlésszögállító”).
                  A szerkezetnek egyenetlen felülete van, melynek közepén tengelynyílás található, és a következő részekből áll:
                  
                              —
                           
                           
                              egy vezetőtárcsából,
                           
                        
                              —
                           
                           
                              egy spirálrugóból,
                           
                        
                              —
                           
                           
                              egy forgó bütyökből,
                           
                        
                              —
                           
                           
                              egy csúszó bütyökből,
                           
                        
                              —
                           
                           
                              két csúszó reteszből,
                           
                        
                              —
                           
                           
                              egy zárókilincsből és
                           
                        
                              —
                           
                           
                              egy gyűrűs tárcsából.
                           
                        A szerkezet a gépjárműülések dőlésszögállítását működtető mechanizmus alkotórésze.
                  A szerkezet rendeltetése a háttámla dőlésszögének beállítása a vezető vagy utasai igényeinek megfelelően és a szerkezet emellett hozzájárul az ülés szilárdságához.
                  
                      (1) Lásd az ábrát
               
               
                  9401 90 80
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9401, a 9401 90 és a 9401 90 80 KN-kód szövegezése határozza meg.
                  Jellemzői, nevezetesen pontos, több különböző alkotórészből álló mechanikai felépítése miatt a szerkezetet kifejezetten arra a célra tervezték, hogy a gépjárműülések dőlésszögállítását működtető mechanizmus alapvető részét képezze. Következésképpen a termék 8302 vtsz. alá vasalásként, veretként, szerelvényként és hasonló áruként történő besorolása kizárt (lásd a 8302 vtsz.-hoz tartozó HR-magyarázat első bekezdését).
                  Ennélfogva, az eszköz a gépjárműülés dőlésszögállítását működtető mechanizmus részének tekintendő.
                  Ezért a szerkezetet a 9401 90 80 KN-kód alá, a gépjármű ülésének más alkatrészeként kell besorolni.
               
            
         
      
         (1)  A kép csupán tájékoztató jellegű.